Elena Glebova

pisi|Jelena Glebova (2009)
Elena Glebovahttp://info.rk2015.vvk.ee/kandidaadid/2/32355/elena-glebova/ (vene Елена Глебова; sündinud 16. juunil 1989 Tallinnas) on poliitik ja Eesti endine iluuisutaja, 7-kordne Eesti meister, Eesti Uisuliidu juhatuse liige.

 Haridus 
Glebova on õppinud Tallinna Tõnismäe Reaalkoolis ja Audentese Erakoolis, mille lõpetas 2008. aastal.Elena Glebova. facebook.com 2014. aastal kaitses ta Tallinna Ülikoolis koreograafia erialal bakalaureuse kraadi ning sai pedagoogilist kõrghariduse.Tondiraba spordikeskust hakkabki juhtima Jelena Glebova. ohtuleht.ee, 11. juuni 2014.

 Sportlaskarjäär 
Ta on seitsmekordne Eesti meister, esindanud Eestit kolmel korral taliolümpiamängudel ja võitnud erinevatel rahvusvahelistel iluuisutamisvõistlustel viis medalit.

Elena Glebova alustas treeninguid viieaastaselt vanema venna Ilja Glebovi eeskujul. Tema treener oli kuni maini 2011 endine tippuisutaja Anna Levandi. Varem treenis ta Irina Kononova käe all. 2011. aasta juunis kolis Glebova USA-sse, kus jätkas treeninguid Craig Maurizi ja Igor Krokaveci käe all. Uue tiimi abiga saavutas Glebova Eesti iluuisutamise ajaloo senised parimad tulemused: 7. koht Euroopa meistrivõistlustel, 13. koht maailmameistrivõistlustel. 

2003 – tuli Glebova Eesti juunioride meistrivõistlustel 3. kohale. 
2004 – tuli Glebova Eesti meistriks, edestades kümnekordset meistrit Olga Vassiljevat, kes selle hooaja järel spordist loobus. Glebova saadeti juunioride maailmameistrivõistlustele Hollandisse Haagi, kus sai 27. koha. Oma kvalifikatsioonigrupis tuli ta 13. kohale ja 15 paremat pääses esitama lühikava, kus Glebova sai 26. koha. Vabakava pääses esitama 24 parimat pluss kohalik sportlane. 
2005 – tuli Glebova taas Eesti meistriks. Juunioride MM toimus Kanadas Kitcheneris. Glebova oli seal lühikavas 16. ja vabakavas 22. ning pälvis kokkuvõttes 100,64 punktiga 20. koha. Euroopa meistrivõistlused iluuisutamises toimusid Itaalias Torinos, Glebova sai seal lühikavas 34,30 punktiga 26. koha ega pääsenud 24 parema sekka vabakava esitama. Samal aastal toimusid maailmameistrivõistlused Moskvas, Glebova sai kvalifikatsioonigrupis 17. koha ja langes välja. 
2006 – jäi Glebova Eesti meistrivõistlustel teiseks, kaotades Jelena Muhhinale, kes sai Eesti meistrivõistlustelt kokku kolm medalit: ta oli eelmise ja järgmise aasta MV-l kolmas. Suurvõistlustel esindas Eestit siiski üldiselt Glebova. Juunioride MM-il Sloveenias Ljubljanas sai Glebova lühikavas 12. ja vabakavas 8. koha ning oli kokkuvõttes 11. Euroopa meistrivõistlused toimusid Prantsusmaal Lyonis ning Glebova sai lühikavas 14., vabakavas 16. ja kokku 15. koha. 2006. aasta taliolümpiamängudel Torinos kogus Glebova lühikavas 38,47 punkti, mis andis eelviimase koha, 28. koha. Maailmameistrivõistlustele sõitis siiski Muhhina ja jäi seal kvalifikatsioonigrupis viimaseks. 
2007 – tuli Glebova Eesti meistriks. Juunioride MM-il Saksamaal Oberstdorfis saavutas ta kõrge 6. koha (kolmikvõit läks USA-sse). Sealjuures lühikavas oli Glebova ameeriklaste järel koguni 4., aga vabakava ebaõnnestus: 11. koht. Kokku sai ta 131,91 punkti. Sellegipoolest polnud ta parim Eesti esindaja, sest Grethe Grünberg ja Kristjan Rand võitsid Eesti läbi aegade ainsa medali, hõbeda. Euroopa meistrivõistlused toimusid Varssavis ja Glebova kogus seal 126,8 punkti. Ta oli lühikavas 10. ning vabakavas ja kokkuvõttes 12. Maailmameistrivõistlustel Tokios kogus ta 131,18 punkti ning sai lühikavas 22. ning vabakavas ja kokku 18. koha. 
2008 – ei osalenud Glebova Eesti meistrivõistlustel (võitis Svetlana Issakova) ega Euroopa meistrivõistlustel (Olga Ikonnikova oli 24.). Küll osales ta Sofias juunioride MM-il, kus tulemus jäi aga eelmise aasta omast kehvemaks: lühikavas oli ta küll 5., aga vabakavas alles 12. ja kokku 125,56 punktiga 11. Issakova sai 26. koha ja jäi esimesena vabakavast kõrvale. Hooaja lõpul toimusid Rootsis Göteborgis maailmameistrivõistlused, kus Glebova saavutas lühikavas 20. ja vabakavas 10. koha ning oli kokku 140,10 punktiga 15., olles ometi endise NSV Liidu esindajatest parim.
2009 – tuli Glebova Eesti meistriks. Euroopa meistrivõistlused toimusid Helsingis. Glebova saavutas lühikavas 13. ja vabakavas 9. ning kokku 128,36 punktiga 12. koha (140 punkti andnuks juba 5. koha). Selle tulemuse sõitis Glebova välja Los Angeleses maailmameistrivõistlustel, kus ta saavutas lühikavas 13. ja vabakavas 17. koha ning kokku oli 140,02 punktiga 16.
2010 – tuli Glebova Eesti meistriks. Euroopa meistrivõistlused toimusid Tallinnas. Glebova tuli lühikavas 13. ja vabakavas 10. kohale ning oli ka kokku 138,93 punktiga 10. Maailmameistrivõistlused Torinos läksid halvemini: Glebova tuli lühikavas 22. ja vabakavas 19. kohale ning oli kokku 132,85 punktiga 21. 2010. aasta taliolümpiamängudel Vancouveris sai ta 21. koha.
2011 – oli Glebova Eesti meistrivõistlustel Gerli Liinamäe ja Svetlana Issakova järel kolmas.Kas Jelena Glebova jääb MMilt eemale? sport.postimees.ee, 5. detsember 2011. Seetõttu jäi ta kõrvale Euroopa meistrivõistlustest, kus Liinamäe oli 133 punktiga 13. ja Issakova 18. Siiski osales ta maailmameistrivõistlustel, kus sai 124,78 punktiga 22. koha. Lühikavas oli ta 20. ja vabakavas 22. 
2012 – Glebova võitis Eesti meistrivõistlustel (hõbedale tuli Svetlana Issakova 125,58 punktiga ja kolmas oli Helery Hälvin 124,11 punktiga).Jelena Glebova krooniti Eesti meistriks. sport.postimees.ee, 16. detsember 2012. Maailmameistrivõistlustel oli tulemuseks 13. koht ja Euroopa meistrivõistlutel 11. koht.
2013 – Glebova tuli Eesti meistriks. Maailmameistrivõistlustel sai ta 16. koha ja Euroopa meistrivõistlutel 13. koha.
2014 – 2014. aasta taliolümpiamängudel Sotšis oli tema tulemuseks 29. koht. Maailmameistrivõistlused lõpetas ta 26. kohaga.Alles 26. koha saanud Jelena Glebova piirdus MM-il vaid lühikavaga. sport.err.ee, 27. märts 2014. Euroopa meistrivõistlutel sai ta karjääri parima tulemuse 7. kohaga. Ta sai kohtunikelt vabakavas hindeks 101,03 punkti, mis oli tema tiitlivõistluste parim hinne (endine 97,9 punkti). Kahe kava kokkuvõttes kogus ta 155,71 punkti, mis oli samuti rekord, senine parim tulemus oli 152,49 punkti.Glebova püstitas EM-il isikliku rekordi, võitis 15-aastane venelanna. sport.err.ee, 17. jaanuar 2014. Sama aasta mais lõpetas Glebova sportlaskarjääri.Jelena Glebova lõpetas ootamatult karjääri. sport.err.ee, 21. mai 2014.

Poliitiline ja tööalane tegevus
Juunis 2013 astus ta Eesti Keskerakonda.Iluuisutaja Jelena Glebova astus Keskerakonda. postimees.ee, 5. juuni 2013. 2013. aasta kohaliku omavalitsuse volikogude valimistel kogus Glebova 204 häält ja sai Tallinna linnavolikogu liikmeks.Jelena Glebova. Valimisarhiiv. 2015. aasta Riigikogu valimistel kandideeris Glebova valimisringkonnas nr 2, kogus 310 häält ega osutunud valituks.Sportlased põrusid valimistel: riigikokku pääses vaid Jaanson. sport.postimees.ee, 2. märts 2015. 

Tallinna linnavalitsus nimetass ta 11. juunil 2014 Tondiraba jäähalli direktoriks ilma avaliku konkursita.Glebovast sai Tondiraba jäähalli direktor ERR Uudised, 11.06.2014. Vähese töökogemuse tõttu delegeeriti aga spordikeskuse juhi Elena Glebova ametikohustused edasi asejuht Mart Aarele.Glebova: Tondiraba keskust juhtis asetäitja, sest mul oli vähene töökogemus. err.ee, 28. november 2017. Tallinna linnavalitsuse sisekontroll viis Tondiraba spordikeskuses läbi auditi 2016. aasta juuniks ja nimetatud dokumendiga fikseeriti tõsiseid puudusi spordikeskuse juhtimises (tehti 24 ettekirjutust), seetõttu töösuhe juhataja asetäitja Mart Aarega lõpetati 2016. aasta detsembris. Auditi kohaselt ei olnud eelneva juhtimiskogemuseta Elena Glebova oma tööga hakkama saanud.Helve Särgava: kas tõesti on Tondiraba jäähalli juht ikka veel ametis? epl.delfi.ee, 8. detsember 2017.. 2018. aastal teostati linnavalitsuse poolt Tondiraba spordikeskuses järelaudit ning seejärel ka revisjonikomisjoni uurimine, mille põhjal spordikeskuse juhataja Glebova jäi aasta lõpuni katseajale.Audit Tondiraba jäähallis: juhataja Elena Glebova pooleks aastaks "katseajale". postimees.ee, 4. juuli 2018.

Tallinna linnavalitsus maksis talle 2023. aasta eest 2740 eurost preemiat. Vladimir Sveti taristuministriks saamisel pääses Glebova asendusliikmena juulis 2024. aastal Tallinna linnavolikokku.

Keskkriminaalpolitsei korruptsioonikuritegude büroo ametnikud esitasid 24. aprillil 2025 Tondiraba jäähalli juhile Elena Glebovale kahtlustuse toimingupiirangu rikkumises ja soodustuskelmuses. Tallinna linnavalitsus lõpetas temaga töösuhte.

 Isiklikku 
2020. aastal sai Elena Glebova emaks, tütrele pandi nimi Mila.Elena Glebova sünnitas tütre. sport.err.ee, 19. aprill 2020.

 Viited 

 Välislingid 


 Jelena Glebova koduleht
 Kristi Vahemaa. Vene­maa tippt­ree­ner kii­tis Je­le­na Gle­bo­va har­ju­ta­mis­lus­ti, Eesti Päevaleht, 14. oktoober 2008
 Madis Kalvet. Glebova kaotas Viinis ainult Euroopa meistrile, Postimees, 18. oktoober 2008
 Kristi Vahemaa. Jelena Glebova jäi kohtunikega eriarvamusele Eesti Päevaleht, 24. jaanuar 2009
 Ville Arike. Glebovalt rööviti medalivõimalus Õhtuleht, 24. jaanuar 2009
 Verni Leivak. Jelena Glebova saab, mida tahab Postimees, 31. jaanuar 2009
 Kristi Vahemaa. Jelena Gleboval uus koreograaf EPL.ee, 24. märts 2009
 Iluuisutaja Jelena Glebova astus Keskerakonda, Postimees, 5. juuni 2013

Kategooria:Eesti iluuisutajad
Kategooria:Sündinud 1989